ועדת הכנסת, כנסת 25, פרוטוקול מספר 22, 2023-02-27 00:00

אופיר כץ: בוקר טוב, אני מתכבד לפתוח את ישיבת הוועדה

אופיר כץ:  היום יום שני, ו' באדר התשפ"ג – 27 בפברואר 2023

אופיר כץ:  בקשת יושב ראש ועדת הפנים והגנת הסביבה למיזוג הצעות החוק הבאות: 1

אופיר כץ:  הצעת חוק רכבת תחתית (מטרו) (תיקון), התשפ"א-2021

אופיר כץ:  2

אופיר כץ:  פרק כ"א (רכבת תחתית מטרו), סימן ג' בפרק ב' (המועצה המאסדרת) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021

שני החוקים האלה הם מקשה אחת, אדוני היושב ראש

 גם בכנסת הקודמת הם מוזגו לפני הקריאה הראשונה, לכן אני מבקש מהוועדה הנכבדה לאשר את המיזוג

אופיר כץ: מי בעד ההצעה, מי נגד, מי נמנע?     

אופיר כץ: אושר

משה ארבל: מכובדי היושב ראש, חבריי חברי הכנסת, הלב נשבר אל מול תעצומות הנפש של אם שאיבדה את שני בניה, הלל מנחם ויגל יעקב, השם יקום דמם

משה ארבל:  תנחומיי מעומק הלב למשפחת יניב כולה

משה ארבל:  באותה נשימה ממש אני מבקש כאן, מעל הבמה החשובה הזאת של ועדת הכנסת, למרות היותך, אדוני, יושב ראש הקואליציה, לגנות בתוקף ולהוקיע את הדברים של חבר הקואליציה שלנו, יושב ראש הוועדה לביטחון לאומי צביקה פוגל

משה ארבל:  הפעולות החמורות מאוד שנעשו אתמול בחווארה ביחס לאוכלוסייה לא מעורבת הן פעולות שמפרות ומפוררות את היותנו מדינה, אנחנו לא יכולים להכיל אותן - אלמלא מוראה של מלכות איש את רעהו בלעו - ואני מבקש מכאן לקרוא לכולנו להתעשת ולהבין שצה"ל הוא צבא ההגנה לישראל, הוא היחיד שמוסמך בחוק לבצע כל פעולה הגנתית, ואני מקווה שהעמדה הזאת היא עמדה משותפת לכולנו

משה ארבל:  תודה רבה

אופיר כץ: תודה, חבר הכנסת ארבל

אופיר כץ: בקשת הממשלה להקדמת הדיון בהצעת חוק לתיקון פקודת המשטרה (מס' 40) (מערכות צילום מיוחדות), התשפ"ג-2023, לפני הקריאה הראשונה

אופיר כץ:  ינמק נציג משרד הביטחון הלאומי, עו"ד רועי הראל

רועי הראל: מדובר בהצעת חוק שאושרה בממשלה, בוועדת השרים, בשבוע שעבר

רועי הראל:  ביקשנו את קיצור תקופת ההנחה, כיוון שמדובר בשימוש במערכת שכנגד השימוש בה תלויה עתירה לבית המשפט העליון שדורשת מאיתנו להסדיר את הסמכויות באופן מסודר

רועי הראל:  בעקבות ההליך, וגם הודענו, ביקשנו לקצר את התקופה כדי שהצעת החוק תוכל לעלות להצבעה לקריאה ראשונה במליאה כבר היום

אופיר כץ: מי בעד, מי נגד, מי נמנע?     

אופיר כץ: אושר

אופיר כץ: הקמת ועדה מיוחדת לתיקונים בחוק-יסוד: הממשלה

אופיר כץ:  סמכויות הוועדה לדון בהצעות חוק שהינן תיקון לחוק יסוד-הממשלה, ובכלל זה גם תיקון חוקי יסוד וחוקים אחרים

אופיר כץ:  כרגע אנחנו מתכוונים לדון בוועדה הזאת בחוק שהעברנו במליאה בקריאה טרומית, שזה חוק דרעי

ארבל אסטרחן:  זו ועדה שתהיה בתוקף כל הכנסת?     

אופיר כץ: לא, אנחנו נגביל אותה למושב הזה ולמושב הבא

מתן כהנא: מה הרציונל, אתה יכול להסביר?     

אופיר כץ: הרציונל זה לדון בוועדה מיוחדת בתיקוני חוק-יסוד: הממשלה, כאשר אם יהיו נוספים נעדכן אתכם

מתן כהנא: חוק החמץ גם בפנים?     

אופיר כץ: לא קשור לחמץ

אופיר כץ:  כרגע מה שתידון בוועדה היא הצעת חוק-יסוד: הממשלה (תיקון - ביקורת שיפוטית לעניין כשירות במינוי), של חבר הכנסת אופיר כץ ו-36 חברי כנסת

מתן כהנא: 36 חברי כנסת?     

אופיר כץ: הם חתומים על החוק

משה טור פז: למה לא ועדת חוקה? בשביל זה יש ועדת חוקה, לא?     

אופיר כץ: זה בהסכמה של יושב ראש ועדת חוקה

משה טור פז: זה שהוא מסכים לא אומר שזה נכון

משה טור פז:  בשביל זה נולדה ועדת חוקה

משה טור פז:  חוקה עוסקת בחוקים, בוודאי בחוקי יסוד

מתן כהנא: יש על זה חוות דעת משפטית?     

אופיר כץ: מוצע שאני אהיה יושב ראש

שמחה רוטמן: התבקשה הסכמתי לעניין, מאחר והצעת חוק-יסוד: הממשלה (תיקון – ביקורת שיפוטית לעניין כשירות במינוי), של חבר הכנסת אופיר כץ וקבוצת חברי הכנסת, אמורה להיות מטופלת אצלי בוועדה

שמחה רוטמן:  מאחר ולוועדת החוקה, כידוע לכולכם, יש עיסוק מאוד מרכזי שתועדף בצורה מאוד-מאוד רצינית על ידי הקואליציה ועל ידי הכנסת, שזה לקדם את התיקונים לחוק יסוד השפיטה - -     

משה טור פז: למי אתה מתכוון כשאתה אומר "הקואליציה והכנסת"? אנחנו יודעים שראש הממשלה לא יכול לעסוק בזה

משה טור פז:  כשאתה אומר "קואליציה", למי הכוונה?     

שמחה רוטמן: מדובר בבקשה שנמצאת בהסכמים הקואליציוניים

משה טור פז: מי יקבע אותם? שר המשפטים?     

שמחה רוטמן: התיקונים האלה לחוק-יסוד: הממשלה דורשים דיונים רציניים ומעמיקים בקצב חשוב מאוד, לכן נתתי את הסכמתי - ולו רק משיקולי עומס - להקמת הוועדה הזאת ולהעברת חוק היסוד הזה אליה

שמחה רוטמן:  אמנם הסמכויות של הוועדה מוגדרות לחוק-יסוד: הממשלה באופן כללי, אבל ההסכמה שלי כרגע היא רק לגבי החוק העומד על הפרק

אופיר כץ: כל שינוי נוסף יהיה בהסכמה של יושבי הראש הרלוונטיים, כשבמקרה הזה זה אתה, ועדכון ועדת הכנסת

ארבל אסטרחן: למרות שהמליאה תוכל להעביר

שמחה רוטמן: המליאה תוכל להעביר, אבל ועדת הכנסת סוברנית לעשות כרצונה

ארבל אסטרחן: המליאה תוכל להעביר ישירות לוועדה הזאת

שמחה רוטמן: נכון, ואם מישהו יגיד שזה שייך לוועדה אחרת, זה יגיע לוועדת הכנסת

שמחה רוטמן:  הוועדה הזאת תתקיים ותמשיך לעבוד עד לסיום החוקים שמועברים אליה, היא לא תמשיך ותתקיים אחרי שהעומס - -         

גלעד קריב: איזה עוד חוקים אמורים לעבור אליה?     

אופיר כץ: כרגע רק החוק הזה

גלעד קריב: אז למה היושב ראש נוקט בלשון רבים?     

אופיר כץ: הוא אמר שבמידה ו

שמחה רוטמן: במידה שיועברו אליה - -     

אופיר כץ: כרגע הוא מסכים לחוק הזה

אופיר כץ:  חלק מזה שהקמתי את הוועדה, והנה ההרכב פה, זה בשביל שיהיה ייצוג לכל הסיעות, זה בשביל שגם לכם יהיה נציג בוועדת הזאת

גלעד קריב: בוועדת חוקה יש לנו ייצוג

שמחה רוטמן: מאחר והיועצת המשפטית הזכירה את האפשרות שהמליאה תעביר חוקים נוספים, אמרתי שאני מבקש שלא יועברו חוקים נוספים ללא הסכמה

משה טור פז: מה הרכב הוועדה?     

שמחה רוטמן: וככל שיועברו חוקים כאלה בהסכמה, אני מבקש שמיד עם סיום הטיפול בחוקים האלה ו/או עם סיום העומס בוועדת חוקה הוועדה הזאת תסיים את תפקידה

מתן כהנא: אתה מרגיש עמוס, אבל אנחנו מרגישים שיש עוד הרבה זמן

שמחה רוטמן: יש לי המון זמן

ארבל אסטרחן: הבקשה היא להקים ועדה מיוחדת לתיקונים בחוק יסוד: הממשלה, לא להצעת חוק מסוימת, למרות שכעת מדובר בכך שתעבור אליה הצעת חוק מסוימת

ארבל אסטרחן:  תיקונים בחוק יסוד: הממשלה, כמו יתר חוקי היסוד, נדונים בוועדת החוקה - היא ועדת האם שלהם, והיא הוועדה המשמעותית לדיון בחוק יסוד

משה טור פז:  אז זה לא ספציפי על חוק

ארבל אסטרחן: כפי שהציג יו"ר הוועדה, כעת יועבר לשם חוק אחד

אופיר כץ: אם וכאשר יהיה נושא נוסף, זה לא יבוא אוטומטית

גלעד קריב: אתם מקימים בצורה חסרת תקדים - -     

משה טור פז: על איזה מהחוקים אנחנו מדברים פה?     

אופיר כץ: בהצעת חוק-יסוד: הממשלה (תיקון – ביקורת שיפוטית לעניין כשירות במינוי)

משה טור פז: לא מספיק שיש שמחה רוטמן אחד, צריך שני שמחה רוטמן?     

אופיר כץ: אני היושב ראש

משה טור פז: שמחה זה ה-D9, ואתה זה - -     

גלעד קריב: כמה שאופיר יתאמץ, למחוזות ההזיה של ועדת חוקה הוא לא יצליח להגיע

משה סעדה: מר קריב, לפחות ביום הזה שבו נרצחו שני אחים בואו נוריד את השיח המתלהם

גלעד קריב: לך לצביקה פוגל, אם שמעת את הריאיון שלו

משה סעדה: תורידו את ההילוך

גלעד קריב:  לך לצביקה פוגל, או לחבר הכנסת סוכות

משה סעדה: בניגוד אליך, מר קריב, פתחנו את הישיבה בגינוי

גלעד קריב: אין לך מושג מה היה בוועדת החוקה כי לא טרחת להגיע

גלעד קריב:  אם היית מגיע לוועדת החוקה, היית רואה מה קרה שם

משה טור פז: ארבל, יש איזה תקדים לוועדה כזאת?     

ארבל אסטרחן: חוקי היסוד אמורים להיות נדונים בוועדת החוקה, חוק ומשפט, כך היה בדרך כלל, אבל היו מקרים שבהם חוקי יסוד נדונו בוועדות אחרות, כולל בוועדות מיוחדות, כולל בוועדות משותפות

ארבל אסטרחן:  אין איזו חובה שחוקי יסוד יידונו דווקא בוועדת החוקה, למרות שזאת ועדת האם שלהם

ארבל אסטרחן:  כפי שציינתי כבר בעבר, המלצתנו כלשכה משפטית תמיד תהיה שהחוקים ילכו לוועדות שמתאימות להן

ארבל אסטרחן:  חוק יסוד: הממשלה נדון בוועדת החוקה אבל נדון גם בוועדה מיוחדת כאשר לא הייתה ועדת חוקה, כמו בתחילת הכנסת הזאת, כמו בכנסת הקודמת וגם בזאת שלפניה

ארבל אסטרחן:  המוסד של ועדה מיוחדת הוא מוסד קיים, רק צריך לבדוק מה הסיבה להעברת הצעת חוק מהוועדה המתאימה לה לאותה ועדה מיוחדת

ארבל אסטרחן:  יש מקרים שחוקים מועברים לא לוועדה שמתאימה להם

ארבל אסטרחן:  הייתה התייחסות בעבר של בית המשפט העליון לשאלת העברת פרק מחוק ההסדרים לוועדה מיוחדת במקום לוועדה שמתאימה לה – בזמנו זה היה ועדת הכלכלה - כאשר בית המשפט אמר שאם הסיבה להעברת הצעת החוק לא לוועדה המתאימה היא בגלל שיו"ר הוועדה המיוחדת התחייב להעביר את התיקון as is לעומת יו"ר ועדת הכלכלה שאמר שהוא ידון בנושא ויכול שיכניס תיקונים, זאת לא יכולה להיות סיבה שיכולה להתאים להעברת הצעת חוק

ארבל אסטרחן:  ככל שנעשה הליך חקיקה תקין בוועדה, זה לא משהו שאנחנו יכולים לומר שהוא לא אפשרי, אבל המלצתנו היא שחוקים ילכו תמיד לוועדה שמתאימה להם

שרון ניר: זאת אומרת, שיקולים טכניים, אני מבינה מדברייך, זה לא שיקול מספק

ארבל אסטרחן: מה זה "טכני"?     

שרון ניר: חוסר זמן

משה טור פז: עומס יתר בוועדה

אופיר כץ: אלה שני דברים שונים

אופיר כץ:  מה שארבל אמרה זה שהיה פה יושב ראש שרצה להעביר את החוק איך שהוא נכנס לעומת יושב ראש אחר שאמר שהוא רוצה לשנות דברים, שזה לא המקרה שלפנינו

אופיר כץ:  הרכב הקואליציה בוועדה: מש"ס – ינון אזולאי ומשה ארבל; מהליכוד –אופיר כץ, בועז ביסמוט, חנוך מילביצקי, עמית הלוי; מיהדות התורה – חבר כנסת אחד; מעוצמה – חבר הכנסת קרויזר; מהציונות – חבר הכנסת צבי סוכות

אופיר כץ:  הרכב האופוזיציה בוועדה: העבודה –שניים; רע"ם-חד"ש תע"ל – שניים; יש עתיד – שניים; מחנה ממלכתי – אחד; ביתנו –אחד

ארבל אסטרחן: מספרם של חברי הכנסת בוועדות הרגילות יכול להגיע עד 15, וכך גם במיוחדות

ארבל אסטרחן:  מאחר וועדת החוקה יכולה להיות עם עד 17 חברים, אמרנו שגם בוועדה המיוחדת, שהיא אקוויוולנטית לוועדת החוקה מבחינת ההרכב שלה, יכול שיהיו עד 17

גלעד קריב: התופעה הזאת שבה יושב ראש ועדה של אחת מהוועדות החשובות של הבית הזה מוותר בחודשיים האחרונים על תחומי הסמכות והאחריות של הוועדה - תופעה חסרת תקדים

גלעד קריב:  הנאום המרגש שלו על איך הוא מבקש שבהמשך לא ינגסו בסמכויות הוועדה – כמעט והשתכנענו מדמעות התנין שלו

גלעד קריב:  האיש שיעבד את ועדת החוקה לעניין אחד

גלעד קריב:  מהרגע שהוא נבחר ב-4 בינואר האיש לא קיים דיון אחד בוועדת החוקה שאיננו קשור לבליץ החקיקה בנושא מערכת המשפט

משה ארבל:  עם כל כך הרבה דיונים אתה קורא לזה בליץ?     

משה טור פז: מבחינת זמן זה בליץ

גלעד קריב: בבליץ יש עניין של מהירות ועניין של עוצמה

גלעד קריב:  הבליץ נועד לשטח

גלעד קריב:  אנחנו רואים שוועדת החוקה משועבדת לעניין אחד

גלעד קריב:  אין ועדת חוקה בכנסת ישראל, יש ועדה להרס של מערכת המשפט, זו הכותרת שלה, כי האיש מוותר באופן סדרתי על נושאים של ועדת חוקה

גלעד קריב:  פה מדברים על  חוק יסוד: הממשלה, שזה ממש נושא שבטבורה של ועדת החוקה

גלעד קריב:  רוטמן גם מוותר על הדיון בנושא שהתחלנו לדון בו בקדנציה הקודמת, בצווי החיפוש והתפיסה של המשטרה של כלי נשק, נושא ששייך לוועדת החוקה

גלעד קריב:  כדי להתאים להוראות התקנון, אתם נותנים לדבר פה כותרת של נושא

גלעד קריב:  גברתי היועצת המשפטית, התקנון מדבר על נושא, על תחום של עניין

גלעד קריב:  יש פה עוד פעם ניצול לרעה של הוראה בסעיף, יש פה הקמה של מעקף לוועדת החוקה לצורך דיון בחוק ספציפי

גלעד קריב:  כדי שזה ייראה יותר טוב, אתם נותנים לזה את הכותרת: "ועדה לענייני חוק יסוד: הממשלה"

גלעד קריב:  המטרה היא לא לטייב את הדיון בחוק יסוד: הממשלה, המטרה היא לא להפריע לרוטמן בריצת האמוק שלו בחקיקה בנושא מערכת המשפט

גלעד קריב:  בכנסת ה-25, נכון לרגע זה, אין ועדת חוקה

גלעד קריב:  יושב ראש ועדת החוקה מועל בתפקידו, מועל באחריות שלו לציבור האזרחים

משה סעדה: די עם ההסתה ביום הזה

גלעד קריב: אני מבקש ממך, יו"ר ועדת הכנסת, להגן על הבית הזה, על התפקוד הנורמאלי שלו, לא להקים כאן ועדות שכל המטרה שלהן היא לאפשר לחבר הכנסת רוטמן לדרוס את הוועדה שהוא עומד בראשה

שרון ניר: אני מבקשת להתחיל את דבריי ביום הקשה הזה בגינוי הרצח הנורא, בגינוי המעשה הנתעב והפשע בהירצחם של הלל ויגל יניב

שרון ניר:  אני מכאן מוסרת תנחומים למשפחה היקרה, באמת הלב מסרב לעכל ולהאמין

שרון ניר:       אני עוברת במעבר חד לנושא שאנחנו עוסקים בו

שרון ניר:  יש פה ועדת חוקה שמזמן לא עובדת כוועדת חוקה אלא עוסקת באובססיה בנושא אחד בלבד, לכן אולי צריך לקרוא לה ועדה מיוחדת במקום להקים ועדות מיוחדות

שרון ניר:  ועדת חוקה לא מבצעת את תפקידה, היא לא מתפקדת כוועדת חוקה מהרגע שהיא הוקמה

שרון ניר:  הוועדה עוסקת בנושא אחד שהוא על סף האובססיה של הקואליציה הנוכחית, אובססיה לפגיעה ואיטום מערכת המשפט, מה שפוגע בתפקוד השוטף והנכון של הבית הזה

שרון ניר:  זה פוגע, אגב, בעוד ועדות, כי אני מוצאת את עצמי בוועדת חוץ וביטחון בנושאים שהם ממש לא מהעניין

שרון ניר:  היות ואנחנו דנים פה בנושא שהוא מהותי בתפקוד של ועדת חוקה שהיא ועדה כל כך מרכזית בכנסת, אנחנו צריכים כוועדת כנסת לתת על זה את הדעת

משה טור פז: אני רוצה להביע את התנחומים בהירצחם של הלל ויגל יניב, השם יקום דמם

משה טור פז:  השם יקום דמם, לא פורעי חווארה או מישהו אחר יקום את דמם

משה טור פז:  אני רוצה לברך אותך, משה ארבל, על ההגינות שלך להעז ולצאת, גם אם לאנשים מסוימים בקואליציה שלך זה לא נעים, כנגד אותם פורעים

משה טור פז:       אני לא מצליח להבין למה צריך להקים עוד ועדה בכנסת, יש פה עשרות, כולל ועדות לענייני כלום ושום דבר

משה טור פז:  ועדת חוקה עוסקת מאז הקמתה בדבר אחד בלבד, וזה ב-D9 על מערכת המשפט

משה טור פז:  עכשיו צריך ועדת שופל, כי ה-D9 לא מספיק

משה טור פז:  המהפכה המשפטית מקבלת פה הרבה יותר מידי נפח בחקיקה, בוועדה, בתהליכים

משה טור פז:  הזילות, עורכת הדין ארבל, היא להקים עכשיו עוד ועדה

משה טור פז:  יש ועדה שיושבת פה בראשון ובחמישי ויכולה להקדיש 50% מהזמן שלה לנושאים אחרים שהם לא המחלוקת שקורעת את העם

משה טור פז:  אופיר כץ, אתה יו"ר ועדת כנסת ויו"ר קואליציה – וואלה, אתה בן אדם עסוק

משה טור פז:  לזכותך ייאמר שהיית עסוק גם בכנסת הקודמת כשהחברים שלך לא טרחו להגיע לוועדות, רובם ככולם

משה טור פז:  אתם מקימים פה ועדה מיותרת לענייני תהליך מיותר

משה טור פז:  תעצרו שנייה, תראו מה קורה מסביב

משה טור פז:  יש מספיק בעיות ביטחוניות במדינה, מספיק קרעתם את העם עם ה-D9 השיפוטי, ממש לא נדרש להקים עוד ועדה

מירב בן ארי: 	שוב הכנסת נלקחת בת ערובה לטובת הפיכה משטרית בעוד ועדה שאתה מקים

מירב בן ארי:  במקום שוועדת חוקה תתעסק בדברים שהם הכי חוקתיים, אתה נותן יד לאירוע מסוכן שבו לוקחים את הכנסת, משעבדים אותה רק כי אדון שמחה רוטמן, האשכנזי הפריבילג, מתעסק כהרגלו בקודש אך ורק בנושא אחד

מירב בן ארי:  הלוואי והיה לומד קצת מגלעד קריב שכשהוא היה יו"ר ועדת חוקה הוועדה התעסקה בהכל, כולל בחוק של שנינו ביחד

מירב בן ארי:  ועדת החוקה משותקת, היא לא קיימת בכנסת

מירב בן ארי:  משה ארבל, אדון חוקה, למה אתה נותן יד לטרלול הזה? הכל בגלל חוק אחד? היית יושב איתנו בוועדת חוקה יום ולילה

אופיר כץ: מעניין אם דודי אמסלם היה אומר אשכנזי פריבילג והיה ככה שקט

מירב בן ארי: אני אגיד מה שאני רוצה על שמחה רוטמן, בעיקר אחרי כל המתק שפתיים כשהוא דיבר על המזרחים

משה ארבל: אם אני יכול לראות את אופיר כץ יושב ראש של עוד ועדה בכנסת, אני תומך

משה ארבל:  אופיר כץ לא ראוי בעיניך?     

משה טור פז: ראוי - הוועדה לא ראויה

משה טור פז:  משה ארבל, שילך לעסוק בדברים ראויים

מתן כהנא: כולנו בעדו

נאור שירי: אתם לא ראויים בתור ממשלה, כי תראו מה אתם עושים במדינה

נאור שירי:  זה מה שאתם עושים בבוקר הזה, וזה מה שלא ראוי

משה טור פז: שיחליף את השר לביטחון לאומי

נאור שירי: איפה הוא בכלל? מישהו ראה אותו?     

מירב בן ארי: אין לי בכלל ספק בכוחות של אופיר כץ, הוא כל יום שני וחמישי מקים ועדה חדשה

מירב בן ארי:  הוא לא אמור לעשות את זה

מירב בן ארי:       ועכשיו לגבי האירוע הזה בחווארה

מירב בן ארי:  עזבו רגע את השר לביטחון יהודים שיש לו התנהלות מזעזעת ואי אפשר להסביר את זה שעד עכשיו הוא לא מוכן לגנות

מירב בן ארי:  למה שהוא יגנה? כי הוא מאמין בדרך הזאת, כמו פוגל שעלה לראיון בגלי צה"ל

מירב בן ארי:  מה יש לכם? תגידו, אתם לא מתביישים? צבי סוכות, מה אתה קם? אתה מאמין שצריך להיכנס לבתים ולשרוף אנשים?     

צבי ידידיה סוכות: אני בעוד שעתיים קובר שני חברים שלי

מירב בן ארי: לאותם יהודים שנמצאים שם יש משטרה, יש צבא, יש שב"כ, יש מוסד

מירב בן ארי:  אנחנו מדינה מתוקנת, לפחות בינתיים

מירב בן ארי:  איך אתה מגיע למצב שאתה הולך ושורף משפחות?      

צבי ידידיה סוכות: אל תטיפי לי מוסר

צבי ידידיה סוכות:  רגע לפני שאני קובר את החברים שלי את לא תטיפי לי מוסר

מירב בן ארי: ניהלתי את הוועדה לביטחון פנים במשך שנה

מירב בן ארי:  היו אצלי כל הגורמים, כולל אלמוג כהן, שעכשיו אמר שיש לי קול של ספונג'ה

מירב בן ארי:  עשיתי לו כבוד, פרסתי לו שטיח אדום

מירב בן ארי:  ישב אצלי גם חנן בן ארי אחרי שהמשטרה עצרה אותו

מירב בן ארי:  אין אצלי ימין ושמאל במה שקשור לביטחון פנים

מירב בן ארי:  לאף אחד מכם אין את האינטגריטי, את היושרה לבוא ולהגיד "לא שורפים - -"

מירב בן ארי:  איפה השר לביטחון היהודים?     

דבורה ביטון: כבוד היושב ראש, ביום כאוב שהוא אבל לאומי, ואי אפשר לתאר את זה אחרת, מה בוער להקים ועדות מיוחדות? יש ועדת חוקה, זה התפקיד שלה

דבורה ביטון:  זה פשוט מאוס מה שקורה

דבורה ביטון:   נאמרים פה דברים קשים, אדוני, כמו זה שקוראים למפגינים אנרכיסטים

דבורה ביטון:  מי שרוצה להבין מה זה אנרכיסטים, ויש הרבה שלא מבינים את המושג, אז אנרכיסטים זה מה שקרה אתמול, זה מי שלוקח את החוק לידיים ונכנס להבעיר משפחות

דבורה ביטון:       אדוני, לא יעלה על הדעת שהמפגינים מהווים איזו השראה

דבורה ביטון:  נהפוך הוא – הם מלח הארץ, הם אנשי הייטק, מיטב המוחות והנשמות שקיימים במדינת ישראל

דבורה ביטון:  הם לא הבעירו, לא שרפו, לא השחיתו ולא שברו לבבות

דבורה ביטון:       אני רואה בחומרה רבה את המעשים בחווארה

דבורה ביטון:  בשביל זה יש לנו צבא, יש לנו שב"כ, יש לנו אנשי ביטחון

דבורה ביטון:  לא יעלה על הדעת, אדוני, ששר הביטחון ועוד שרים – שום גינוי

דבורה ביטון:  השר לביטחון לאומי, איפה נעלמת? אתה חושב שאתה עדיין נער הגבעות? במקום להתעסק ביוקר המחייה, בחינוך, במיוחדים, אנחנו מתעסקים בלהקים ועדות פרסונאליות הזויות

דבורה ביטון:  בושה

דבורה ביטון:  זו ממשלת כישלון מלא-מלא, אין מילה אחרת

יוראי להב-הרצנו: אדוני, צביקה פוגל קרא הבוקר לבצע פשעי מלחמה ולשרוף כפרים שלמים

יוראי להב-הרצנו:  שר האוצר תמך אתמול בקריאה לבצע ג'נוסייד נגד ערבים רק כי הם ערבים, לשרוף אותם בתוך הבתים שלהם, לשרוף את הכפר שלהם, למחוק אותו

יוראי להב-הרצנו:  אתה, יצחק קרויזר, ממפלגתו של בן גביר, השווית מאות אלפי אזרחים פטריוטים שמממשים את חובתם האזרחית, לחבורה של חוליגנים אלימים שלקחו את החוק לידיים וביצעו אתמול פוגרום

יוראי להב-הרצנו:  מה שמפתיע אותי, אדוני היושב-ראש, זה שדווקא אנשי הליכוד ואנשי ש"ס שמאמינים ביהדות אחרת, בסובלנות, בכבוד, באהבת לרעך, יושבים לצד האנשים האלה שאי אפשר לתאר אותם אחרת מאשר תומכי טרור

יוראי להב-הרצנו:  הם תומכי טרור, והמקום שלהם הוא לא בבית הזה

יוראי להב-הרצנו:  אני מקווה שתיפתח חקירה נגד חבר הכנסת צביקה פוגל וכנגד כל מי שמסית לטרור

יוראי להב-הרצנו:  איבדתם את כל הגבולות

יוראי להב-הרצנו:  במקום לדאוג ליוקר המחייה, להחזרת הביטחון הלאומי לאזרחי ישראל - -     

ארז מלול: למה אתה לא מגנה את הפיגוע?      

יוראי להב-הרצנו: פיגוע רודף פיגוע ומכה באנשים שלנו

יוראי להב-הרצנו:  הרצח של שני הבנים ממשפחת יניב הוא מתועב, ראוי לכל גינוי וגינוי, אין על כך בכלל מחלוקת

יוראי להב-הרצנו:  אנחנו לא צריכים להידמות לאויבים שלנו

יוראי להב-הרצנו:  ביום שבו אנחנו נבין שהערכים שלנו, הערכים היהודים, הערכים הדמוקרטים, לא מחלישים אותנו אלא מגינים עלינו, זה היום שבו אנחנו ננצח

יוראי להב-הרצנו:  האופן שבו הממשלה הזאת מסיתה ושולחת חוליגנים אלימים לבצע פוגרום – ממתי יהודים מבצעים פוגרום? עצם העובדה שאתה דורש ממני לגנות את הערבים אבל לא מגנה את היהודים - -     

ארז מלול: את המחבלים, לא את היהודים

בועז ביסמוט: פתחנו בגינוי

בועז ביסמוט:  כולם גינו

בועז ביסמוט:  מי יכול לתמוך בזה? אף אחד לא תומך בזה

בועז ביסמוט:  אף אדם נורמאלי לא יכול לתמוך באדם שבא ושורף בית

יוראי להב-הרצנו: שר האוצר שתמך בקריאה לג'נוסייד ביחד עם יושב ראש הוועדה לביטחון לאומי ועם השר לטירוף לאומי יושבים איפה שהם מכוח האמון שאתם נותנים בהם

יוראי להב-הרצנו:  עצם העובדה שהיום יושב ראש ועדה לביטחון פנים, שיש לו כוח ואחריות עצומים, קורא למחוק כפרים ערביים, זו בושה וחרפה

יוראי להב-הרצנו:  עצם העובדה שהליכוד לא מפטר את האיש הזה עוד היום מתפקידו, זו בושה על כולנו

יוראי להב-הרצנו:  אתם ממיתים חרפה לא רק על עם ישראל - על העם היהודי

יוראי להב-הרצנו:  תתביישו לכם

יצחק קרויזר: 	בוקר קשה מאוד אחרי הפיגוע הנוראי אתמול, ממש הוצאה להורג של שני אחים בחווארה, הלל ויגל יניב, השם יקום דמם, שהיום יובאו לקבורה בירושלים

יצחק קרויזר:  אני לפני 14 שנים שכלתי שני אחים, את אחי הגדול שהיה מ"פ, ואת אחי הקטן

יצחק קרויזר:  לשמוע את האימא ממש שעה אחרי הרצח אומרת להמשיך לעשות טוב, לשרת בצה"ל, לחזור ליחידות המיוחדות - איזה מסר, איזו עוצמה, כמה כוחות

יצחק קרויזר:  כל מה שנשאר לנו כאן זה לשלוח חיבוק גדול למשפחה, לחזק אותם, לתת להם כמה שיותר כוח שימשיכו בעוצמות שלהם, שימשיכו בעשייה המיוחדת כמו שהם חינכו את הילדים שלהם

יצחק קרויזר:  המשפחה הזאת תהיה לכולנו מודל לחיקוי

מטי צרפתי הרכבי: יניב והלל, זכרם לברכה, מצטרפים לעוד 11 נרצחים בחודש וקצת האחרונים

מטי צרפתי הרכבי:  למרות כל סערת הרוחות, אין ספק שכל באי הבית הזה מגנים את הרצח הנתעב הזה

מטי צרפתי הרכבי:  אין לי גם ספק שכל באי הבית הזה מגנים את הפרעות ואת האירועים שהיו אתמול בערב

מטי צרפתי הרכבי:  מה שמעציב ובאופן אישי קורע אותי מבפנים זה מה שקרה לנו כחברה, כמפלגות פוליטיות ציוניות, וזה שאנחנו לא מסוגלים לדבר אחד עם השני

מטי צרפתי הרכבי:  לכנסת ישראל יש איזה שהוא הליך תקין של חקיקה, קצב מסוים

מטי צרפתי הרכבי:  בשם החיפזון, ויש מי שיגיד רפורמה, יש מי שיגיד מהפכה, לא צריך לשנות את סדרי הבית הזה

מטי צרפתי הרכבי:  נבחרתם לארבע וחצי שנים, יש הרבה זמן לחוקק את כל החוקים, לכן לא נכון לעשות קיצורי דרך, זה לא ראוי לבית הזה

מטי צרפתי הרכבי:  כל הליך החקיקה נועד להפעיל את שיקול הדעת, לשמוע את הביקורת הציבורית, לשמוע מומחים בכל עניין

מטי צרפתי הרכבי:  זה שלא תספיקו בשבועיים לעשות את כל החקיקות לא נותן לגיטימציה להקים אין סוף ועדות

מטי צרפתי הרכבי:  אתם יודעים שכולנו רצים מוועדה לוועדה, מדיון לדיון

מטי צרפתי הרכבי:  זה לא הגיוני להקים עוד ועדות, זה חוטא למהות התפקיד שלנו כבית מחוקקים

מטי צרפתי הרכבי:  אני באמת לא רואה, וגם אמרה את זה בזהירות אסטרחן, איזה שהוא הצדק ענייני, מהותי, להקמת עוד ועדה

מטי צרפתי הרכבי:   עם כל התבהלה הזאת של אין סוף הצעות חוק פרטיות,  בסופו של דבר שכרכם יצא בהפסדכם

מטי צרפתי הרכבי:  אני מאוד רוצה להאמין שבסוף נוכל לאחות את הקרעים

מטי צרפתי הרכבי:  אני כבר שבועיים לא ישנה מתוך דאגה למה שקורה לנו כאחים

מטי צרפתי הרכבי:  אנחנו חייבים רגע לנשום

מטי צרפתי הרכבי:  לפני שמצייצים צריך לספור עד 10, לפני שמתלהמים צריך לספור עד 10, לפני שמשתמשים במילה "הסתה" צריך לספור עד 10

מטי צרפתי הרכבי:  הסתה בהגדרתה היא שידול לדבר פשע של קבוצות אזרחיות

מטי צרפתי הרכבי:   מה שהיה אתמול בקריאות של הפורעים להגיע - זאת הייתה הסתה

מטי צרפתי הרכבי:  אנחנו צריכים להיות העם שאנחנו – מוסרי, שקול, לא מתלהם, לא פורע חוק בכלל

מטי צרפתי הרכבי:  יש לנו מוסדות שלטוניים חזקים, אם זה משטרה, כוחות ביטחון

מטי צרפתי הרכבי:  תנו להם לעשות את העבודה, כי את הקרעים בתוכנו יהיה מאוד קשה לאחות

משה סעדה: היום הוא יום עצוב, אימא שכלה את שני בניה לא ביום אחד, בשעה אחת, אולי אפילו בשנייה

משה סעדה:  זה יום לא נתפס

משה סעדה:  שמעתי את ההודעה של האימא לא הרבה זמן אחרי הרצח

משה סעדה:  כשהיא הייתה בשיא האבל והיגון, היא אמרה: נתינה, נתינה, נתינה

משה סעדה:  נתינה בלימוד תורה, נתינה בגיוס לצבא

משה סעדה:  בשיא השבר היא קראה לתת מרק לחיילים שיגיעו

משה סעדה:  תראו את הגדולה של עם ישראל, תראו מי האנשים, תראו איזה עוצמות יהודיות

משה סעדה:  את זה אתם לא רואים? אף אחד מכם לא יכול היה לפתוח בדבר הנפלא הזה? משה ארבל, חברי, פתח את הדיון בכאב וגם בגינוי על האמירות הקשות של חברו לקואליציה

משה סעדה:  חבריי מהאופוזיציה, וחלקכם גם שותפים לדרך שלי בעולם האמיתי, אף אחד מכם לא התפעל מהדבר הזה

משה סעדה:  באתם ותקפתם אותנו על כך שלא גינינו, כשאתם יודעים שדקה קודם גינינו

משה סעדה:  אני חודש וחצי יושב בוועדת חוקה

משה סעדה:  אני בא מעולם של שיח, מעולם שאין הבדל בין אדם לאדם, בין דם לדם

משה סעדה:  טיפלתי בתיקים הכי קשים של התעללות בפלסטינים, ישבתי עם פרקליטים שחלקם היו מגיני זכויות אדם לשעבר, חלקם היו שמאלנים, חלקם ימנים

משה סעדה:  אין הבדל מבחינתי בין דם לדם, כי אדם הוא אדם

משה סעדה:  כשאני מגיע לוועדת חוקה במשך חודש וחצי-חודשיים, אני רואה שאין שום דיון ענייני, שאין שום שיח, שמה שאתם עושים, ואני אומר את זה בכאב, זה מסיתים, מסיתים מסיתים, אתם והאנשים מטעמכם

מירב בן ארי: ואתם לא מסיתים?     

משה סעדה: אתם מסיתים לפגוע בכלכלה הישראלית, כשאנחנו כבר משלמים מחיר, ואתם מסיתים במרקם החיים הישראלי כאשר בכירים במערכת לשעבר, סוכני כאוס, מדברים על לא לציית לפקודה, אומרים: "אנחנו לא אחים"

משה סעדה:  אני שומע אמירות של "דין רודף", "לפתוח באש", "יד ביד", "ראש בראש"

משה סעדה:  תתעוררו, תפסיקו, כי בסופו של יום אין לנו ארץ אחרת

משה סעדה:  אם נדבר, ורובם של האנשים שיושבים פה מולי קרובים לעולם הערכי שלי מאשר קרובים לעולם הערכי של האופוזיציה, אולי אפשר יהיה לגשר על כל הפערים

משה סעדה:  לא צריכים לייצר את השיח המתלהם והמסית הזה

משה סעדה:  כל מה שאני קורא ביום הזה הוא לעצור לרגע, לנצל את היום הזה לשיח, ואולי מהצרה והצוקה הזאת תצמח לנו - -     

מירב בן ארי: קודם שהשר יגנה, אבל הוא שר רק של יהודים

סימון דוידסון: כמובן שכולנו משתתפים בצער הענק של המשפחה הכאובה, זה לפני הכל

סימון דוידסון:  אתה יודע, סעדה, הנאום שלך אפילו לא נכנס ללב, כי זה הכל צביעות

סימון דוידסון:  נתחיל מהחוק שלך, שהוא הצביעות הכי גדולה, חוק ק

סימון דוידסון: ג

סימון דוידסון: ב שמחזיר אותי חזרה לימי ברית המועצות שגדלתי בה, ונעבור לכל דבר אחר שאתם עושים בממשלה הזאת

סימון דוידסון:  אתם, ואני מסתכל עליך, מכניסים את מדינת ישראל לכזה כאוס ולכזה פלונטר שאנחנו לא נצא ממנו

סימון דוידסון:  לפני חודשיים אמרתי לשלמה קרעי בחדר הזה שאתם לא מסתכלים בכלל על מה קורה מעבר לכל החקיקה המטורפת הזאת, אתם לא רואים לאן החלומות שלכם יובילו אותנו

סימון דוידסון:  כבר לפני חודשיים וחצי אמרתי מה זה יעשה עם ארצות הברית, מה זה יעשה עם האיחוד האירופי, איך מסתכלים עלינו, איך זה יתפוצץ עלינו כמו בומרנג, אבל אתם הולכים והולכים והולכים

סימון דוידסון:  את הקיר שנמצא מולכם אתם מנסים להזיז, אבל הוא לא יזוז

סימון דוידסון:  אני מזמין אתכם לעיר נתניה, העיר של הליכוד, לראות 8,500 אנשים עומדים עם דגלים וכואבים את מה שקורה למדינת ישראל

סימון דוידסון:  מה קרויזר, אתה בא עכשיו ומנגן לי פה על הציונות הקטנה הזאת? זה לא מגרד לי אפילו ככה

משה סעדה: האמירות האלו לא מגרדות לך?      

סימון דוידסון: כשנסעתי באוטו ושמעתי את צביקה פוגל אומר שהוא רואה בעין יפה מאוד את מה שקרה בחווארה, כמעט עצרתי את האוטו, לא האמנתי שחבר כנסת במדינת היהודים מדבר בצורה כזאת

סימון דוידסון:  עשו לנו, ליהודים, את הפוגרומים האלה בשנות ה-30, שרפו לנו כפרים, שרפו לנו בתים, רצחו אותנו

סימון דוידסון:  איך אנחנו יכולים בכלל לעודד דבר כזה? אני שמח מאוד על הגינוי, אבל הוא לא מספיק

אופיר כץ: אני לא מעודד, אני מגנה, אבל אל תעשה את ההשוואה למה שעשו לנו, ליהודים

מירב בן ארי: הוא לא עשה השוואה

משה סעדה: הוא עשה השוואה, הוא אמר שזה קרה לנו

אופיר כץ: לנו עשו פוגרומים בגלל שאנחנו יהודים

סימון דוידסון: אני לא עושה השוואה

מירב בן ארי: איך אנחנו יכולים לעמוד מהצד?     

משה סעדה: גינינו כולם

סימון דוידסון: לפני שבועיים ישבנו בחדר הזה ושמענו שמעבירים את הדיון בחוק הוויזות לוועדת חוץ ובטחון

סימון דוידסון:  למה? כי ישב פה יועץ שאמר שהוועדה ריקה, אין לה מה לעשות

סימון דוידסון:  המדינה נשרפת, המצב הביטחוני שלנו הוא מהגרועים בהיסטוריה, ומעבירים את חוק הוויזות לוועדת חוץ וביטחון

סימון דוידסון:  חבר'ה, אתם בהזיה, אני לא יודע מה עובר עליכם

סימון דוידסון:  למה להעביר חוקים מוועדת חוקה לוועדה בכנסת? תעצרו את הטירוף המוחלט הזה

סימון דוידסון:  המדינה שלנו בכאוס, חייבים לעצור את זה

נאור שירי: בזמן שאתם יושבים פה ומגנים, ראש הממשלה, השר לביטחון לאומי ושר האוצר, שהוא גם חצי שר ביטחון, ממש לא מגנים

נאור שירי:  ההיפך לגמרי

נאור שירי:  מה הבעיה? אתם עדיין לא הבנתם שאתם הממשלה

נאור שירי:  בזמן ששר האוצר וחצי שר הביטחון עושה לייק לשרוף את הכפר יושב בן אדם בקצה ואומר: "אני אשרוף את הכפר"

נאור שירי:  אי אפשר להגיד את זה ויום אחרי זה לגנות את זה

נאור שירי:  אתם לא יכולים להגיד "בואו נשרוף את הכפר" ואז לגנות את זה ששורפים את הכפר, זה לא הגיוני

יצחק פינדרוס: 	ואהוד ברק יגיד דם, ואהוד אולמרט יגיד דם, ורון חולדאי יגיד דם

מירב בן ארי: מה הוא קשור? הוא חבר כנסת? הוא יו"ר הוועדה לביטחון לאומי?     

משה טור פז: "הבוקר אין חלוקת בקלוואה בחווארה", כך כותב שר בממשלת ישראל

נאור שירי: בכל דבר שאתם עושים, בכל משפט שאתם אומרים אתם מנסים לייצר סימטריה והאשמות

נאור שירי:  התחיל עם זה חבר הכנסת קרויזר שאמר שההפגנות שקיימות שמונה שבועות מייצרות השראה לכך ששורפים מכוניות או בתים

נאור שירי:  תגיד לי אתה אם זו לא השוואה

נאור שירי:  תפסיקו להאשים אחרים

נאור שירי:  אנחנו שוב מתכנסים אחרי המאורעות שהיו רק כדי להקים עוד ועדה, כאילו שלא בעוד שעתיים-שלוש אנחנו קוברים עוד שניים מבני העם שלנו

נאור שירי:  במה אתם לא מתעסקים? אתם לא מתעסקים במהות, אתם לא מתעסקים בטרור, אתם לא מתעסקים ביוקר המחייה, אתם לא מתעסקים בתקציב, אתם לא מתעסקים במעונות היום, אתם לא מתעסקים במחירי החשמל

נאור שירי:  שום דבר לא מעניין אתכם

נאור שירי:  גם לא מעניין אתכם שהדולר כבר עומד על 3

נאור שירי: 7 שקלים

נאור שירי:  שני דברים מעניינים אתכם ובהם אתם עוסקים כל היום, 60 ימים מהרגע שהקמתם את הממשלה - בחוקים פרסונאליים ובלפרק את המדינה, ואת זה אתם עושים טוב

נאור שירי:  גם זה שאתם יושבים 20 שעות בוועדה לא ישנה את העובדה הזאת

נאור שירי:  במילה אחת, תתביישו לכם

צבי ידידיה סוכות: אני חדש בבית הזה, אני עוד לא התרגלתי לזה שיושב אדם שלושה מטר מולי ומטיח בי שקרים, המצאות, מעלה את זה לטוויטר ובורח מכאן בלי לתת זכות להגיב

צבי ידידיה סוכות:  כמה שעות לפני שאני קובר אנשים שהכרתי אני שומע כאן אנשים שטוענים כלפיי שאני תומך טרור

צבי ידידיה סוכות:  אני מאתמול עולה לתקשורת וכמעט בכל כלי התקשורת מדברים 90% מהזמן על מה שקרה בחווארה, על מה שעשו היהודים לערבים, ו-10% על הצד ההפוך, כשאת זה אני מרגיש גם כאן

צבי ידידיה סוכות:  אני אומר בכאב, זה לא יכול להיות

צבי ידידיה סוכות:  יש פה אויב מאוד ברור שבדם קר, שמטווח אפס רצח שני נערים מהר ברכה רק כי הם יהודים

צבי ידידיה סוכות:  נכון, יש יהודים שעשו מעשה פסול, ואני חושב שאף אחד פה לא חולק ולא חושב שזה בסדר מה שהם עשו, אבל זה שהופכים את כל העסק לפוליטי כמה שעות לפני שקוברים אנשים, לזה אני עדיין לא התרגלתי, מצטער

יסמין פרידמן: זה קצת מוזר, בהתחשב שגם אתה הואשמת בהצתה בעברך

צבי ידידיה סוכות: לא היה ולא נברא

בועז ביסמוט: הבוקר העלו אותי לראיון ברדיו קול חי והתייחסו למה שקרה אתמול, לאירועים הקשים מאוד

בועז ביסמוט:  התחלנו עם הפיגוע המחריד הזה של עוד שני ילדים, מציאות בלתי אפשרית במדינה לא נורמאלית שבה הורים קוברים ילדים

בועז ביסמוט:  זו מדינה לא נורמאלית שבה האימא מנחמת את המנחמים, כשאתמול זו הייתה האם של הלל ויגל, לפני שבועיים זו הייתה האם של הילדים ממשפחת פלאי

בועז ביסמוט:  כמובן בראיון גם דיברנו על האירועים בחווארה ואמרתי שכשאזרחים לוקחים את החוק לידיים זה מסוכן ושבזה שאנחנו מדינת חוק אנחנו צריכים להתגאות

בועז ביסמוט:  כשעלה שותפי לקואליציה חבר הכנסת סוכות לשידור קיוויתי שהוא יגיד את מה שהוא אמר עכשיו, ובאמת רווח לי שהוא גינה את זה בצורה הכי ברורה

בועז ביסמוט:  בכל מה שנוגע לחוק הצבא מגיב, המשטרה מגיבה, הממשלה מחליטה, לא האזרחים

בועז ביסמוט:  עכשיו אני מסתכל על חבריי לאופוזיציה שיש לי איתם הרבה יותר דברים מאחדים מאשר מפלגים, כי אנחנו חיים באותה מדינה, אנחנו אזרחים במדינת ישראל

בועז ביסמוט:  אתמול, כשהיינו בוועדת חוץ וביטחון בקריה, ראינו את הפרדוקס הגדול של מדינת ישראל היום, כשמצד אחד יש את הסכמי אברהם, יש קואליציה ערבית עם ישראל נגד איראן, ומצד שני האיומים רק הולכים וגדלים

בועז ביסמוט:  אנחנו מתוכנתים להילחם נגד טרור, ואנחנו גם נדע להילחם ולהיאבק נגד התעצמות של אויב שיש לו חס ושלום גרעין, אבל דבר אחד אנחנו לא מתוכנתים ולא יודעים להתמודד איתו, וזה אם חס ושלום אנחנו מפולגים

בועז ביסמוט:  בזה אני יכול לנחש, וזה בלי להיות נביא ובלי להיות מצביא, שכולנו נפסיד

בועז ביסמוט:  כשאני אומר שאני חבר כנסת, אני רוצה שתהיה מכובדות

בועז ביסמוט:  איפה המכובדות? מה, אנחנו רוצים לבוא לעבודה ולהתבייש להגיד מה העיסוק שלנו? חברת הכנסת פרידמן, כאשר חבר הכנסת סוכות בא ומגנה, ובעוד שעה קלה הוא הולך ללוויה כי הוא מכיר את המשפחה, את לא יכולה להתפרץ

בועז ביסמוט:  יש רגעים מסוימים שאחד מחבק את השני, שאחד תומך בשני, שאחד מעודד את השני

בועז ביסמוט:  ביום שכזה בואו נחפש את המאחד

בועז ביסמוט:  לא כל יום צריך פה לריב ולהתקוטט

מתן כהנא: אדוני היושב ראש, חברים יקרים, אני רוצה להצטרף לתנחומים למשפחת יניב על הרצח הקשה של הלל ויגל בפיגוע המתועב והנוראי הזה

מתן כהנא:  אני שמח שמרבית חברי הכנסת הצטרפו לגינוי של מה שקרה אחרי אותו רצח מתועב, כולל הגינויים של צבי סוכות

מתן כהנא:  אני פשוט מתבייש שחבר הכנסת פוגל היה קצין בצה"ל

מתן כהנא:  אפילו סגן משנה בצה"ל לא יכול להתבטא בצורה שפוגל התבטא בה, בטח לא תת אלוף במילואים  - זאת פשוט בושה וחרפה, פגיעה בכל הערכים הממלכתיים של מדינת ישראל

מתן כהנא:  משה סעדה, אנחנו יושבים חודשיים בוועדת חוקה ביחד

מתן כהנא:  שמת לב כמה פעמים אתה פותח את היום במילים "היום זה לא יום מתאים לדברים מהסוג הזה"? למה אתה פותח בזה? כי פיגוע רודף פיגוע, כי אנחנו נמצאים במצב ביטחוני קשה

מתן כהנא:  בניגוד לאופוזיציה הקודמת, אנחנו מעולם לא אמרנו שזה אתם, אנחנו מעולם לא אמרנו שהדם על הידיים שלכם, מעולם לא עמדנו על בימת הכנסת והקראנו שמות של נרצחים ואמרנו שזה בגלל הממשלה

מתן כהנא:  המצב הזה הוא לא בגלל הממשלה, הוא בגלל שיש לנו אויב רצחני שלא מקבל את הזכות הטבעית והבסיסית שלנו לחיות בארץ שהקדוש ברוך הוא הבטיח לנו

משה סעדה: נכון, אין פה אשם

מירב בן ארי: האופוזיציה הקודמת האשימה אותנו כל יום

משה סעדה: אני לא האשמתי

מירב בן ארי: אז אתה לא

מתן כהנא: משה, אתה אומר "הסתה, הסתה, הסתה", אבל צריך להיזהר עם המילה הזאת

מתן כהנא:  כשגלעד קריב אומר שלפתוח עוד ועדה זו בושה, זו לא הסתה

מתן כהנא:  בוא נשאיר את המילה "הסתה" למה שהיא באמת

משה סעדה: קראו למרי אזרחי

מתן כהנא: אנחנו יודעים שרוב עם ישראל רוצה לחיות ביחד

מתן כהנא:  גם הקריאות האלה של מרי אזרחי, של להוציא את הכסף מהארץ, של לא לשרת במילואים, אסור להם להישמע

מתן כהנא:  יש אנשים משני הצדדים שרק רוצים לשרוף את האסמים - אסור לנו לתת לזה לקרות

משה סעדה: מתן, אתה הראשון שאומר את זה

משה סעדה:  אני מודה לך שאתה אומר את זה, כי זה דבר חדש, לצערי לא שמעתי את זה

יסמין פרידמן: אני רוצה לומר לחברי הכנסת שמנסים לחנך אותי, לא ראיתי אתכם מנסים לחנך גברים

יסמין פרידמן:  אותי כולם רוצים לחנך

יסמין פרידמן:  תעשו לי טובה, קיבלתי חינוך מעולה מההורים שלי

יסמין פרידמן:       האבל הוא אבל משותף, הוא לא שייך לצד אחד

יסמין פרידמן:  כולנו כואבים עד מוות את הרצח הנוראי שהיה אתמול

יסמין פרידמן:  אני, שאני גרה באזור נפיץ, באזור מורכב, מתתי מפחד הבוקר כשהבן שלי נסע באוטובוס לבית ספר

יסמין פרידמן:  זאת פעם ראשונה שלא ידעתי מה לעשות כי לא רציתי שהוא ייסע באוטובוס

יסמין פרידמן:  אנחנו חיים עם אתגרים ביטחוניים לא פשוטים בנגב

יסמין פרידמן:  האמירה של יושב ראש הוועדה לביטחון פנים על כך שהוא רוצה לראות כפר שרוף כל פעם כשקורה פיגוע, זה דבר שיכול להתפוצץ עוד שנייה בנגב

יסמין פרידמן:  השר לביטחון פנים ויושב ראש הוועדה שלו כנראה לא מבינים מה זו אחריות אישית ולאומית, הם לא מבינים שהם הממשלה, שהאחריות היא עכשיו עליהם

יסמין פרידמן:  תרגיעו, קחו אחריות וטפלו, פשוט תטפלו בכל הדברים

זאב אלקין: אי אפשר לא להתייחס לדיון שהיה פה מסביב, אבל קודם כל לנושא עצמו

זאב אלקין:  מה שאתם עושים פה כרגע זה לא הולכים בדרך המלך

זאב אלקין:  אדוני היושב ראש, אתה לא מקים פה ועדה שתדון בחוק דרעי 2, אתה מקים פה עוד ועדה לפי סעיף 108, שזה דבר שמפר את ההסכמות שהיו בין הקואליציה לאופוזיציה על החלוקה המספרית בוועדות המיוחדות

זאב אלקין:  אגב, יש עוד ועדה אחת של האופוזיציה שטרם הוקמה, הוועדה של רע"ם

אופיר כץ: זה לא בגללנו

זאב אלקין: אני לא נכנס כרגע לוויכוח, אני רק מציין - -     

אופיר כץ: לא ויכוח

אופיר כץ:  אני רק אומר שהם קיבלו ועדה שהם החליטו לא להקים אותה כרגע

זאב אלקין: הם רצו להקים בנושא שאישרתם להם, אבל חזרתם בכם

זאב אלקין:  אני לא חלק מהדיון הזה, אני רק מציין שבמסגרת ההסכמות האלו האיזון המספרי שהיה מסוכם בין קואליציה ואופוזיציה לא מתקיים בגלל הוועדה הזאת

זאב אלקין:  מה אתם עושים עכשיו? מקימים עוד ועדה אחת לפי סעיף 108

משה ארבל: אחרי מה שהיה בכנסת הקודמת אתה עוד מדבר על איזון מספרי? אתה מרגיש בנוח?     

זאב אלקין: אנחנו בכנסת הקודמת - -     

משה ארבל: רמסתם כל תקנון, כל כלל

זאב אלקין: לא רמסנו את התקנון, כי בכנסת יש ייעוץ משפטי שלא היה נותן לנו לרמוס את התקנון

אופיר כץ: הוא נתן לכם לרמוס אותנו

משה ארבל: בקלאס

זאב אלקין: יש לך טענות לייעוץ המשפטי של הכנסת?     

אופיר כץ: יש לי טענות על כך שהרמיסה הזאת עברה כאילו כלום

משה ארבל: אתה דיברת על ועדות שהיסטורית - -      

אופיר כץ: לא נורא, הגלגל הסתובב

זאב אלקין: אפשר להתייחס לדיון הזה, אבל אנחנו לא שם

משה ארבל: בוא ניכנס

זאב אלקין: בכנסת הזאת, חבר הכנסת ארבל, היו הסכמות בין קואליציה לאופוזיציה על מה שעושים בוועדות מיוחדות לפי סעיף 108

זאב אלקין:  ישבנו, סיכמנו עם כל הסיעות

זאב אלקין:  כרגע יש חוסר של ועדה אחת לטובת האופוזיציה

משה ארבל: בגלל האופוזיציה

זאב אלקין: לא רק רע"ם נפגעה מזה שהיא כרגע בוויכוח איתכם, גם היו עוד סיעות אחרות שהיו אמורות לקבל את הוועדה הזאת ולא קיבלו

אופיר כץ: גם אם רע"ם היו מקבלים, הסיעות האלו עדיין לא היו מקבלות, זה לא התור שלהן

זאב אלקין: נכון

זאב אלקין:  אני רק מקווה שכשיסתיים השליש הראשון של רע"ם אתם לא תקפחו את הזכויות של שאר סיעות האופוזיציה שהיו אמורות לקבל את הוועדה הזאת בהמשך

זאב אלקין:  עכשיו אתם מקימים ועדה חדשה שלא סיכמנו עליה, שהיא לא בתוך המאזן, ולכן אתם סוטים פה באופן חד צדדי מהסיכום

אופיר כץ: אני לא סוטה, כי כרגע אנחנו מדברים על חוק אחד שבא לוועדה

זאב אלקין: אם אתה צריך ועדה שתדון בחוק דרעי וועדת חוקה סופר עמוסה כי היא החליטה שגם חוקי יסוד זה קטן עליה, תקים ועדה לטיפול בחוק מסוים כמו שעשינו על ימין ועל שמאל בוועדת הכנסת, וכשתרצה בעתיד להעביר לשם עוד חוק, תביא את זה לפה, תקיים דיון, תסמיך את הוועדה הזאת לדון גם בעוד חוק

ארז מלול: מה ההבדל ביניהן?     

זאב אלקין: זו פרוצדורה אחרת לגמרי

זאב אלקין:  כאן אתה הולך למסלול שאתה מראש אומר: אני מקים ועדה שבאופן כללי מוסמכת לדון בתיקונים לחוק יסוד: הממשלה, שזה מבחינת מבנה הכנסת דבר לא נכון, כי זה נטו סמכות של ועדת חוקה

משה ארבל: היו לזה תקדימים בעבר

אופיר כץ: האם אתה אומר שאם זה חוק או שניים זה בסדר, אבל אם זה מעבר - -?     

זאב אלקין: אני אומר שאלה שני מסלולים שונים

זאב אלקין:  להקים ועדה מיוחדת שאמורה אחר כך לעסוק בחקיקה שבכלל לא עברה, זה מסלול שיכולתם ללכת עליו בחקיקה לפני הקמת הממשלה

זאב אלקין:  לא הלכתם לשם, כי התייעצתם עם הייעוץ המשפטי, ואני יודע ששגית מאוד לא אהבה את זה

זאב אלקין:  אם אתה רוצה לטפל בחוק דרעי לא בוועדת חוקה כי, כמו שאמרתי, תיקונים לחוקי יסוד זה קטן עליה - -     

ארז מלול: למה? היא גם מתעסקת בתיקונים של חוקי יסוד

ארז מלול:  במה ועדת חוקה מתעסקת?     

זאב אלקין:  ועדת חוקה חייבת לעסוק בכל חוקי היסוד

זאב אלקין:  תקים ועדה לעניין חוק כמו שעושים על ימין ועל שמאל, אל תקים עוד ועדה של 108 שלמעשה לוקחת סמכות מאוד בסיסית - -     

משה ארבל: זה לא מפר לך את האיזון?      

זאב אלקין: זה לא

משה ארבל: למה?     

זאב אלקין: כי ועדות לטיפול בחוקים מסוימים הן לא ועדות לפי סעיף 108, עושים את זה באופן שוטף

אופיר כץ: רשמנו

זאב אלקין: לוקחים נושא שהוא נטו של ועדת חוקה ואומרים שתהיה ועדה מיוחדת שתדון

משה ארבל: היו דברים מעולם

זאב אלקין: כאלה לא

זאב אלקין:  ועדה לטיפול בתיקון חוק יסוד מסוים הייתה, אבל לקחת מוועדת חוקה חוק יסוד: ממשלה שהוא בין הכי בסיסיים שיש בבית הזה, להפקיר את זה ממנה על בסיס קבוע כי הרי זו לא ועדה זמנית שתתבטל ברגע - -     

אופיר כץ: היא זמנית

זאב אלקין: בסעיף 108 אין זמני

אופיר כץ: אמרתי שזה למושב הזה ולמושב הבא

זאב אלקין: אין לזה תקדים

זאב אלקין:  אני לא מבין מה הצורך הקואליציוני לייצר את התקדים הזה

זאב אלקין:  אם יש לכם חוק, תקימו בשבילו ועדה באותו הרכב

זאב אלקין:  אם אחר כך תרצו להביא עוד חוק שהוועדה הזאת תטפל בו, תביאו את זה לפה, אנחנו נתנגד, אתם תתמכו, ואם יש לכם רוב - תעבירו את זה

זאב אלקין:  ללכת למסלול של סעיף 108 זאת טעות מאוד-מאוד גדולה, ולא רק בגלל האיזון - בגלל המהות

זאב אלקין:  המסלול הזה של הוועדות האלו לא נועד לקחת נושא גרעיני מוועדה כמו ועדת חוקה ולהעביר אותו לשם

זאב אלקין:       עכשיו אני רוצה לדבר לגופו של המצב במדינה וההתבטאויות שהיו כאן

זאב אלקין:  אני לא מבין מה בכלל קשור אהוד ברק לכל הדיון הזה

זאב אלקין:  בפעם האחרונה שאהוד ברק מונה לתפקיד ציבורי זה היה על ידי בנימין נתניהו ששם בידיו את כל הביטחון של מדינת ישראל

זאב אלקין:  אם יש למישהו טענות לאהוד ברק, שיבוא וישאל את בנימין נתניהו איך הוא נתן לו את כל ביטחון מדינת ישראל ביד לאור הדברים שהוא משמיע היום

בועז ביסמוט: אנשים משתנים, מי כמוך יודע

נאור שירי: אין ספק שביבי השתנה, שמשהו קרה לו ב-2016 - מעניין מה

זאב אלקין: חבר הכנסת ביסמוט, מהיכרותי עם אהוד ברק לא שמתי לב שהוא השתנה

בועז ביסמוט: מהיכרותי איתך במליאה אתה השתנית

אופיר כץ: אנחנו לא יכולים לטפל במה שקרה לאהוד ברק

זאב אלקין: אני רק מציע, חבר הכנסת כץ, שפחות תשימו אותו כדגל שאתם תוקפים, כי את התפקיד הציבורי האחרון שלו הוא קיבל מידיו של בנימין נתניהו

זאב אלקין:       עכשיו לגבי המצב שבו אנחנו נמצאים

זאב אלקין:  חווינו פיגוע נורא, לצערי לא הראשון בחודשיים האחרונים

זאב אלקין:  אנחנו ברצף של פיגועים קשים מאוד

זאב אלקין:  דיבר כאן חבר הכנסת סוכות שהוא היה באירוע הזה, שהוא מכיר את האנשים

זאב אלקין:  אני מכיר את הישוב הר ברכה, הייתי בו לא מעט, יש שם אנשים נפלאים, וזאת מכה קשה, מכה קשה להתיישבות, מכה קשה ליישוב, מכה קשה למשפחה

זאב אלקין:  אין שום קשר בין האירוע הקשה הזה שעליו מדינת ישראל צריכה להגיב ביד קשה לבין לקיחת החוק לידיים, ואני חושב שהבית הזה צריך להתאחד סביב העניין הזה

זאב אלקין:  לאמירות מהסוג שהשמיע חבר הכנסת פוגל אין מקום

זאב אלקין:  לא לוקחים את החוק לידיים - בשביל זה יש לנו מדינה יהודית, בשביל זה הקמנו אותה

זאב אלקין:  אסור לסטות מזה, בוודאי לא לתת רוח גבית למה שראינו, גם אם הדם רותח, והדם רותח אצלי לא פחות מאשר אצל אחרים

זאב אלקין:      באותו יום שנרצחו שני מתיישבים מדינת ישראל לקחה על עצמה התחייבות לא לקדם בנייה ביהודה ושומרון לתקופה של כמה חודשים

זאב אלקין:  התחרפנתם? מה המשמעות של האמירה הזאת? שאנחנו לא נבנה והם לא יעודדו טרור וישתפו איתנו פעולה ביטחונית

זאב אלקין:  זה אומר שאם כן נחזור לבנות, מותר להם לפגע בנו? הרי זאת נוסחה עקומה, אווילית

זאב אלקין:  אתם יודעים כמה פעמים בממשלה הקודמת באו אלינו ואמרו: אם תתחייבו לא לבנות הפלסטינים יעשו אחד, שניים, שלוש? סירבנו לנוסחה הזאת

זאב אלקין:  איך יכול להיות שמדינת ישראל בממשלת ימין, ביום של הפיגוע, הולכת ומסכמת רשמית שהיא לא תקדם התיישבות במשך כמה חודשים ובתמורה לזה הפלסטינים לא יעודדו את הטרור ויחזרו לתיאום ביטחוני? מה המסר של זה? עשיתם טוב שאישרתם בנייה, עשיתם טוב שאישרתם את המאחזים, אבל לבוא אחרי זה ולהגיד: אנחנו לא נפתח קדימה את ההתיישבות ביו"ש כי בתמורה לא יפגעו בנו, זו נוסחה אווילית שאסור להסכים לה

זאב אלקין:  לנו מותר לבנות בארץ הזאת ולהם אסור לפגע בנו

שלי טל מירון: אני לא יכולה שלא לפתוח את דבריי בלי להתייחס למה שקרה אתמול

שלי טל מירון:  אני רוצה להביע זעזוע עמוק ותנחומים למשפחה שאיבדה את היקר לה מכל, באמת אירוע מזעזע, אבל יחד עם זה אני רוצה לבוא ולהגיד שלקחת את החוק לידיים זה לא בא בחשבון

שלי טל מירון:  הכאוס הזה שמשתולל כאן בשליטה באירועים הוא בלתי נתפס, ויותר מזה, האמירות של חברי הכנסת ברשתות ובראיונות, אמירות פאשיסטיות וחמורות מאוד שמעודדות אנשים לקחת את החוק לידיים, זה פשוט בלתי נתפס

שלי טל מירון:  צריך לתת לצה"ל ולכוחות הביטחון לעשות את תפקידם, לא להתערב בצורה המזעזעת שהייתה

שלי טל מירון:       אני לא מצליחה להבין מה הצורך בוועדה מיוחדת

שלי טל מירון:  אמנם אני פרלמנטרית צעירה, לומדת מהוותיקים פה, אבל למה לא לדון בזה בוועדת חוקה? אני מבינה שזה תקדימי, שלא נעשה כזה דבר בעבר

שלי טל מירון:  לא ברור לי למה אנחנו מפנים את הדרך לוועדת חוקה להמשיך את הדהירה המטורפת לעבר חקיקה רק כדי לעשות את זה כמה שיותר מהר

שלי טל מירון:  אם אתם אומרים שאתם באמת רוצים הידברות, תעצרו את החקיקה

שלי טל מירון:  לא רק שאתם לא עוצרים את החקיקה, אתם מייצרים מצב שזה ירוץ עוד יותר מהר, בניגוד לכל מה שכולם מבקשים וממליצים

מיכל שיר סגמן: אני רוצה להשתתף בצער המשפחה על הפיגוע הקשה

מיכל שיר סגמן:  לצערנו הרב צריך לנחם משפחות אחת לכמה ימים בממשלה שקיימת חודשיים - זה כבר הרבה יותר מידי זמן

מיכל שיר סגמן:  אנשים נרצחים במדינת ישראל, נשים נאנסות בבתים שלהן, הפשע משתולל, בנגב יש מערב פרוע, תושבי באר שבע פוחדים לצאת לרחובות

מיכל שיר סגמן:  הפשע משתולל בצפון, הפשע משתולל במרכז, יש אפס משילות, יש אפס ביטחון, יש אפס ביטחון אישי לתושבי מדינת ישראל

מיכל שיר סגמן:  הממשלה הזאת רצה בריצת אמוק להקים ועדת משנה כדי לאפשר לעבריין שהורשע פעמיים לחזור ולכהן כשר בפעם השלישית ולגנוב מהציבור בפעם השלישית, היא לא רצה בריצת אמוק לטפל בביטחון ולדאוג לאזרחי מדינת ישראל

מיכל שיר סגמן:  הם צריכים ועדה מיוחדת, כי החוק לא מאפשר לעבריין מורשע לכהן

מיכל שיר סגמן:  כמו שהם אמרו בשפת העבריינים, כשסוגרים לך את הדלת תפרוץ מהחלון

מיכל שיר סגמן:  ככה מתנהגים עבריינים, וזאת ממשלה של עבריינים

מיכל שיר סגמן:  את כל זה הם עושים כדי להקל על ועדת החוקה שרוצה לעשות לנו הפיכה משטרית, שזה מה שחשוב בחודשיים האלה

מיכל שיר סגמן:  דם נשפך פה ברחובות, אזרחי ישראל פוחדים פחד אמיתי, אבל ממשלת הימין המלא לא דואגת לאזרחים שלה

מיכל שיר סגמן:  לממשלת הימין המלא, לממשלת הקיצוניים של סוכני הכאוס של נתניהו שמנסה להימלט מהכלא יחד עם החבר שלו אריה דרעי, יותר חשוב הפיכות משטריות, יותר חשוב להקים ועדות משנה בשביל שאריה דרעי יוכל להיות שר

מיכל שיר סגמן:  שתדע כל אם עברייה שיותר חשוב להכניס את אריה דרעי העבריין להיות שר מאשר לדאוג שהבן שלה שלא יירצח בפיגוע – זאת הממשלה הזאת

מיכל שיר סגמן:  אל תתבלבלו, זאת המציאות

אלעזר שטרן: אני רוצה לברך את שר הביטחון גלנט, את הרמטכ"ל הרצי הלוי, את ראש אכ"א, על זה שהם החליטו החלטה חריגה לקבור את שני האחים בהר הרצל, זאת למרות שאחד מהם הוא לא חייל

אלעזר שטרן:  זאת לא החלטה טריוויאלית, זאת החלטה שעל פניו לא התקבלה עד היום למרות הרבה מאוד לחצים

אלעזר שטרן:  אני חושב שבמקרה הזה של רצח של שני אחים, שאחד מהם הוא חייל ואחד הוא בהכנות לשירות, מדובר על החלטה נכונה

אלעזר שטרן:  תמיד הלב כואב שהמת מונח לפנינו, תמיד הדם רותח, תמיד יש רצון להיענות לבקשות של משפחות, אבל צריך גם עוצמות כדי לדעת לעמוד ממול

אלעזר שטרן:  אני חושב שהפעם ההחלטה הזאת הייתה מתבקשת

אלעזר שטרן:  בתי הקברות הצבאיים הם לא של הצבא, הם של משרד הביטחון, למרות שמתחשבים בעמדות הצבא

אלעזר שטרן:  אם בעניין הזה המשפחה תוכל למצוא קמצוץ של נחמה אז טוב עשה שר הביטחון

אלעזר שטרן:       לא מסתדר עם הערכים שלנו, והאמת היא שגם לא עם הערכים של לפחות חלק מתנועת ש"ס שאני מכיר, לבוא ולהקים ועדה מיוחדת, וזה משתי סיבות

אלעזר שטרן:  אחת, ברור לכולם שהוועדה היא ועדה לאיש אחד, לכן ראוי מאוד לקרוא לה בשם

אלעזר שטרן:  שתיים, זאת ועדה שהיא בניגוד לערכים שאנחנו מציינים אותם היום, בניגוד לערכים שלנו

אלעזר שטרן:  לא נדע להסביר לילדים שלנו למה צריך לחרף את הנפש כדי לעשות חוקים שלא רק רוצים לשמוט את השטיח מתחת לבית המשפט העליון, אלא גם חוקים שהם בניגוד לערכים הכי בסיסיים שעליהם אנחנו מחנכים את הנוער ונרצה להמשיך לחנך אותו

אלעזר שטרן:       אני חושב שהפיגוע, ואני מתייחס למה שקרה בחווארה גם כן כפיגוע, הוא עדות לאובדן ערכים

אלעזר שטרן:  אני לא רוצה להכליל, אבל אני חושב שהתמונות של רצף של בתים בוער זה הדבר שהוא אחד מהדברים היותר אנטי יהודיים שאני מכיר

אלעזר שטרן:  אמרתי לראש הממשלה: כשאתה מוליך עדר לשפת התהום ואתה אומר לעצמך שכשתגיע לשפת התהום אתה תדע לעצור, תמיד יהיו כאלה שימשיכו קדימה לתוך התהום

אלעזר שטרן:  אני מקווה שראש הממשלה באמת לא רצה את זה, ואני מקווה שהוא חשב שהוא יידע לעצור על שפת התהום הזאת של הצתת שורה של בתים של אנשים שלא מעורבים

אלעזר שטרן:  דרך אגב, עשו את זה באמצע הלילה, ואני מזכיר את משפחת דוואבשה

רם בן ברק: אני רוצה לחזק ולחבק את משפחת יניב, משפחה שאיבדה שני בנים

רם בן ברק:  השכול הוא דבר נורא, זה פצע שלא מגליד לעולם

רם בן ברק:  בימים כאלה אני באמת רוצה לחבק אותם, ואני חושב שכל עם ישראל מאוחד בחיבוק הזה

רם בן ברק:  ימין ושמאל, חרדים וחילוניים, כולנו מחבקים אותם

רם בן ברק:       אני רוצה לדבר על אירועי הלילה שהיו אחרי זה

רם בן ברק:  זו בושה וחרפה שיש בתוכנו אנשים שמסוגלים ללכת ולשרוף בתים על יושביהם בכפר ערבי רק בגלל שהם רוצים לנקום, או רק בגלל שיושב ראש הוועדה לביטחון פנים חושב שזה המעשה הראוי

רם בן ברק:  הוא אמר היום בגלי צה"ל שמה שלא ראוי זה שעשו את זה האזרחים וצריך שצה"ל ישרוף אנשים וילדים

רם בן ברק:  לא היו מעולם בכנסת ישראל אנשים שקראו לעשות פוגרומים

רם בן ברק:  לו הייתי היום בקואליציה הייתי הולך לחווארה עם משלחת שבראשה השר בן גביר, הייתי מביא שמאים שיעריכו את הנזקים כדי לתת פיצוי, הייתי מביע התנצלות כנה על מה שנעשה שם

רם בן ברק:  באיזו מדינה אנחנו חיים? דם של אזרחים הוא הפקר? זה רק בגלל שהם ערבים שגרים במקרה באיזה שהוא מקום מסוים?      יש לנו בעיה קשה עם הטרור

רם בן ברק:  תאמינו לי, אני מכיר יותר טוב מכל מי שיושב בחדר את הבעיה עם הטרור, נלחמתי בטרור הזה 35 שנה, וגם לא הייתי צמחוני במלחמה בו, אבל נלחמים במחבלים, לא נלחמים באזרחים או בתושבים שגרים שם

רם בן ברק:  הדרך שאנחנו הולכים בה תוביל לתוהו ובוהו שלא היה כמותו במדינת ישראל

רם בן ברק:  אנחנו הולכים להידרדרות מוסרית ולהידרדרות ביטחונית

רם בן ברק:  שמעתי את אחד מראשי המועצות אומר שמדובר בנערים שאיבדו את דרכם

רם בן ברק:  הנערים האלה מקבלים גב וגיבוי מחברי ממשלה

רם בן ברק:  בזמן שאנחנו מדברים עכשיו הם מקבלים גב

רם בן ברק:  תבינו, המדינה נהרסת

רם בן ברק:  תעצרו, בואו נשב ביחד ונדבר

רם בן ברק:  בואו נשב ביחד ונדבר על איך אנחנו בונים כאן חיים משותפים בהסכמה

רם בן ברק:  אתם לא מבינים מה את עושים

רם בן ברק:  אנחנו צריכים לשבת ולדבר על בתי המשפט, לדבר על חוקה, לדבר על הרבה מאוד דברים

רם בן ברק:  אנחנו צריכים להגיע להסכמה של 70% לפחות, כי פחות מ-70% זה כאוס

רון כץ: אני רצה לפתוח בשליחת תנחומים למשפחת יניב על האובדן הבלתי נתפס

רון כץ:  אנחנו נמצאים פה באובדן שליטה טוטאלי

רון כץ:  אפשר לנסות להתעלם מזה, אפשר לנסות להתכחש לזה, אבל זה המצב

רון כץ:  המצב הוא שהכנסתם לממשלה הזאת את הגורמים הכי קיצוניים בחברה הישראלית, כשאנחנו מבינים שזה מחלחל לשטח

רון כץ:  זה מחלחל לשטח בזה שהשר שאמון על משטרת ישראל לא טרח עד עכשיו להביע את דעתו בנושא, בזה שהשר מהמפלגה שלו נותן רוח גבית ואומר שאלה המראות שהוא רוצה לראות, בזה שחבר כנסת מהמפלגה שלו אומר שזה קרה בגלל ההפגנות

רון כץ:  אני רוצה לברך את חבר הכנסת משה ארבל על הגינוי שלו – כך צריך להתנהג נבחר ציבור במדינת ישראל

רון כץ:  לא יכול להיות שבחודש אחד כל מה שהכרנו במדינה הזאת התפרק

רון כץ:  תראו מה קורה פה

רון כץ:       אני יוצא עכשיו מדיון בוועדת הכלכלה על השפעת הרפורמה על ההייטק הישראלי עם כל ראשי ההייטק הישראלי

רון כץ:  אתם יודעים מי לא ישב שם? נציג האוצר, נציג משרד המשפטים, נציג משרד הכלכלה

רון כץ:  למה? כי זה פשוט לא מעניין אותם

רון כץ:  איך יכול להיות שאף משרד ממשלתי לא הגיע לדיון על ההשפעה של קטר הכלכלה במדינת ישראל? מה שאנחנו רואים עכשיו רק ילך וידרדר, כי ברור שזה לא נעצר פה היום

רון כץ:  הקיצוניים האלה לא טובים לכם בממשלה, והממשלה שלכם לא תחזיק זמן בגללם

רון כץ:  צריך לעצור את ההידרדרות הזאת

עמית הלוי: זה מסוג הבקרים שאין מילים לדבר, וגם לא התכוונתי לדבר, אבל דווקא הדברים שלכם, מתן כהנא ומירב בן ארי, עוררו אותי לומר את הדבר העקרוני הבא

עמית הלוי:  בגדול, מותר לבקר מדיניות, ואנחנו אכן ביקרנו, וגם מותר לבקר מדיניות שאתה חושב שהיא מסוכנת, אפילו חובה לבקר ולומר שהמדיניות הזאת מסוכנת

עמית הלוי:  אנחנו אכן חשבנו שהמדיניות שלכם בקואליציה הייתה מסוכנת

עמית הלוי:  הגלוריפיקציה של אבו מאזן מחדש, העלייה אליו לרגל פעם אחר פעם, האירוח שלו, ההחזרה שלו כמכתיב סדר היום הפלסטיני, של האדי עמר וכל החבורה הזאת שהשתלטה פה חזרה לשיח, העובדה שישראל חזרה להיות מוכתבת במזרח התיכון ולא מכתיבה את סדר היום, כשזה כולל גם את השתיקה שלכם מול איראן וגם את העצמה של הפלסטיניות שחזרה – על כל זה הייתה הביקורת שלנו, שהיא ביקורת ראויה להישמע

עמית הלוי:  זה בסדר לבקר ממשלה כשאתה חושב שהמדיניות שלה מסוכנת ומסכנת חיים

עמית הלוי:       אני מצטרף לזה שהאחריות היא שלנו, אדוני היושב הראש, לכן אנחנו צריכים לעשות שינוי מן היסוד

עמית הלוי:  אין דבר כזה ששני ילדים הולכים ונרצחים במדינה מתוקנת

עמית הלוי:  אנחנו בתוך תהליך של לשנות חקיקה, כאשר התחלנו עם זה לפני שבועיים בחוק שלך, אדוני יושב ראש הוועדה, לשלילת אזרחות וגירוש, מה שעלה פה בדמים של ויכוחים עם כל מיני גופים וגורמים שמיותר לציין כאן כרגע

עמית הלוי:  צריך לפגוע בתשתית החינוכית הרקובה, חבר הכנסת טייב, שזה אצלך מחר בוועדה, כולל במזרח ירושלים, צריך לפגוע בתשתית הכלכלית של הרשות הפלסטינית, שהיא רשות טרור מאוד מרכזית כאן באזור, לפגוע בכל התשתיות

עמית הלוי:   חמולות הטרור, מסיתי הטרור ומסיתי המסגדים – בכל זה מדינת ישראל צריכה לעשות שינוי מן היסוד, כי זה תפקידנו, זו האחריות שלנו, של ממשלת ישראל, של כולנו, ואת זה אני מקווה שאכן נשנה ונעשה

מתן כהנא: עמית, פעם אחר פעם עמדתם והטחתם בנו שהדם של הנרצחים על הידיים שלנו

מתן כהנא:  לכל זירת פיגוע הגעתם ושלהבתם את הרוחות שזה בגלל הממשלה

מתן כהנא:  מה שאנחנו רואים, אדוני, זה שהטרור הוא טרור כי הם פשוט לא מקבלים את העובדה שאנחנו חיים במדינה שלנו

מתן כהנא:  אנחנו לא מאשימים אתכם בדבר הזה, אנחנו מגבים אתכם שאתם נלחמים בטרור, וזה ההבדל בין איך שאנחנו התנהגנו לאיך שאתם התנהגתם

אופיר כץ: אני רוצה להצביע על הקמת ועדה מיוחדת לתיקונים בחוק-יסוד: הממשלה, לפי סעיף 108 לתקנון הכנסת

ארבל אסטרחן: זה לא דבר אידיאלי לקחת נתח שכזה מוועדת חוקה, חוק ומשפט

מירב בן ארי: אז למה את מסכימה לזה?     

ארבל אסטרחן: זו לא החלטה שלנו

ארבל אסטרחן:  כמו שאמר כאן יו"ר הוועדה, הכוונה היא לא עכשיו להעביר כמות גדולה של חוקים לוועדה הזאת

זאב אלקין: אם יהיה מחר תיקון אחר לחוק-יסוד: הממשלה הוא צריך להיכנס לשם

ארבל אסטרחן: זה לוקח סמכויות מוועדת החוקה במובן זה שהיא לא יכולה לדון יותר

אופיר כץ: אם יהיה מצב כזה נביא את זה לפה

זאב אלקין: יש לנו הצעה אלטרנטיבית שאומרת שאריה דרעי היושב ראש

אופיר כץ: מי בעד להקים את הוועדה, מי נגד, נמנע?         

אופיר כץ: אושר

מירב בן ארי: רביזיה

אופיר כץ: הסמכת ועדת החינוך, התרבות והספורט לעניין חקיקת משנה ודיווחים מכוח חוק

ארבל אסטרחן: יושב ראש ועדת החינוך חבר הכנסת טייב פנה לוועדת הכנסת בבקשה שתקבע ועדה לפי שני חוקים: חוק לפיקוח על מעונות יום לפעוטות וחוק התקנת מצלמות לשם הגנה על פעוטות במעונות יום

ארבל אסטרחן:  יש הגדרה של הוועדה, שזו ועדה מוועדות הכנסת שחוק זה הוא בתחום ענייניה שקבעה ועדת הכנסת והודיעה על כך לכנסת

ארבל אסטרחן:  הסיבה להגדרה הזו היא שהחוקים האלה נחקקו בוועדה לזכויות הילד – מדובר בוועדה מיוחדת

ארבל אסטרחן:  בחקיקה אנחנו לא מזכירים שמות של ועדה מיוחדת, לכן ברגע שרוצים להסמיך ועדה לעשות משהו ורוצים שזה ילך לוועדה מיוחדת קובעים נוסח כזה שמאפשר לוועדת הכנסת לקבוע מה תהיה הוועדה

ארבל אסטרחן:  הסמכויות של הוועדה בהתאם לחוקים האלה הן גם לאשר תקנות וגם לקבל דיווחים

ארבל אסטרחן:  ועדת הכנסת קבעה בעבר שהוועדה לעניין התקנת התקנות וקבלת הדיווחים תהיה הוועדה המיוחדת לזכויות הילד

ארבל אסטרחן:  בשנה שעברה החליטה הממשלה שהנושא של תחום מעונות יום לפעוטות יעבור לאחריות משרד החינוך, לכן הבקשה כעת היא שהסמכויות לפי שני החוקים האלה יהיו בוועדת החינוך, התרבות והספורט

אופיר כץ: מי בעד, מי נגד, נמנע?     

אופיר כץ: אושר

אופיר כץ: אנחנו מבקשים להעביר את הצעת חוק-יסוד: הממשלה (תיקון ביקורת שיפוטית לעניין כשירות במינוי), של חבר הכנסת אופיר כץ וקבוצת חברי כנסת, לוועדה המיוחדת לתיקונים בחוק-יסוד: הממשלה, לפי סעיף 108

זאב אלקין: הקמת ועדה לפי 108 דורשת את הפלת הרביזיה שעוד לא הופלה

משה ארבל: זה בכפוף להפלת הרביזיה

זאב אלקין: צריך אישור מליאה

ארבל אסטרחן: נכון, צריך

זאב אלקין: איך אפשר לדון עכשיו לפני שהמליאה אישרה? אי אפשר

אופיר כץ: 	אנחנו דוחים את ההצבעה הזאת

אופיר כץ:  רק אחרי אישור המליאה נביא את זה לוועדה

אופיר כץ: הצעת חוק זכויות החולה (תיקון – קביעת הוראות לעניין הכנסת חפצים ודברי מאכל למוסד רפואי), התשפ"ג-2023, של חבר הכנסת ישראל אייכלר

אופיר כץ: המלצת הלשכה המשפטית להעביר את זה לוועדת הבריאות

מירב בן ארי: למה דיון בנושא חוקתי עובר לוועדת בריאות?     

אופיר כץ: כי נושא של בתי חולים הולך לוועדת בריאות

מירב בן ארי: אם עכשיו אני רוצה למנוע מילד לאכול בוטנים בבית ספר, זה ילך לוועדת חינוך כי מדובר בבית ספר? לא, זה ילך לוועדת חוקה כי מדובר בזכות החוקתית שלי לאכול בוטנים בבית ספר

מירב בן ארי:  אתה מונע פה מבן אדם את החופש שלו, וזה עניין חוקתי

ארבל אסטרחן: ההצעה מערבת סוגיות חוקתיות וסוגיות של זכויות אדם

מירב בן ארי: אז למה זה לא בוועדת חוקה?     

ארבל אסטרחן: בהרבה מאוד ועדות מתעוררות שאלות של זכויות חוקתיות

מירב בן ארי: כל פעם כשהגיעה זכות חוקתית של אסיר אלי לוועדה לביטחון פנים, או כשהגיעה זכות חוקתית של אסיר לצפות בוידיאו קונפרנס, לקחו את זה לוועדת חוקה

משה ארבל: זה בגלל גלעד קריב

משה ארבל:  עשה עלייך מערוף, לקח לך את כל החוקים

רון כץ: מה הסמכויות של ועדת הבריאות להיות אחראית על החוק הזה?     

ארבל אסטרחן: מדובר בזכויות של מאושפזים בבתי חולים, מדובר בזכויות של מבקרים בבתי חולים, מדובר בסמכויות של מנהלי בתי החולים

ארבל אסטרחן:  חלק מההצעות מדברות על כך שלא יהיה איסור מוחלט אלא יהיה שיקול דעת למנהלי בתי חולים, לכן הנושא יכול להתאים לוועדת הבריאות

זאב אלקין: אנחנו פה עסקנו בסמכויות של ועדת הפנים וועדת חוקה וחילקנו את הסמכויות של שירותי דת

זאב אלקין:  נושא חמץ הוזכר מפורשות בוועדת הפנים, הוא לא הלך לוועדת חוקה

זאב אלקין:  למה לא לשלוח את זה לוועדת הפנים? ישבנו פה דיון שלם על איך לחלק שירותי דת בין ועדת הפנים לוועדת חוקה

זאב אלקין:  כשהגיע הדבר הזה סוכם שהוא יהיה בידיים של ועדת הפנים

זאב אלקין:  אני לא יודע למה יעקב אשר כל כך מפחד להתעסק בחמץ בבית חולים

זאב אלקין:  צריך לשאול אותו למה הוא נבהל מזה

זאב אלקין:  האם זה על דעתו שזה לא עובר אליו?     

אופיר כץ: כן     

מירב בן ארי: גם יו"ר הוועדה לזכויות הילד לא היה פה

מירב בן ארי:  אני מבקשת התייעצות סיעתית

משה ארבל: אני מבקש להביא להצבעה בוועדת הכנסת את קביעת הוועדה לדיון בהצעות החוק שמפורטות בסעיף 3 עד 6, מדובר על ארבע הצעות חוק פרטיות שעוסקות בחוק זכויות החולה שמועברות לוועדת הבריאות

משה ארבל:  מי בעד, מי נגד, מי נמנע?      

משה ארבל: אושר

זאב אלקין: 	רביזיה

משה ארבל: אני מבקש להצביע על הרביזיה לסעיף ד' – הקמת ועדה מיוחדת לתיקונים בחוק-יסוד: הממשלה, לפי סעיף 108 לתקנון הכנסת

משה ארבל:  חבר הכנסת אלקין, בקשה

זאב אלקין: אני רוצה לפנות אליכם ולהציע לכם לעצור מלעשות את הטעות, כבר ראיתם עד כמה זו טעות

זאב אלקין:  אם לא הייתם הולכים בדרך העקומה הזאת של להקים פה ועדה מיוחדת שתדון בכל התיקונים לחוק יסוד מסוים שהופקע מוועדת חוקה, כבר הייתם מקימים ועדה לדיון על החוק הזה שבשבילו אתם מקימים את זה

זאב אלקין:  גם יצרתם עוד דיון של שעות במליאה, כי בשביל להקים ועדה לפי סעיף 108 צריך דיון אישי במליאה, אנחנו צריכים לנצל את זכותנו לדבר, וגם עכשיו נאלצתם להסיר מסדר היום את ההסמכה של הוועדה הזאת לדון בחוק דרעי, כי הוועדה הזאת עוד לא קמה

זאב אלקין:  הלכתם הכי עקום שיש, דפקתם את עצמכם, כשעל הדרך אתם מייצרים פה תקדים מאוד גרוע מול תקנון הכנסת

זאב אלקין:  אני רוצה לפנות לשכל הישר שלכם ולהציע לכם לקבל את הרביזיה ולא להקים את זה לפי סעיף 108, אלא ללכת בדרך הפשוטה של הקמת ועדה רגילה שתדון בחוק מסוים

זאב אלקין:  ככה גם תחסכו שלוש שעות דיון במליאה וגם תוכלו להתחיל כבר את הדיונים ברגע שיודיעו על כך במליאה בצורה מסודרת

זאב אלקין:  למה צריך ללכת בדרך העקומה והארוכה שבסופו של דבר מייצרת פה תקדים שהוא בעיני הכי גרוע שיש? לקחת חוק יסוד שהוא בליבת העשייה של ועדת חוקה ולהחליט שמעכשיו ועדה מיוחדת תדון בכל התיקונים לחוק היסוד הזה, אין בזה צורך, זה לא מקדם אתכם, זה תוקע אתכם, זה רק מאריך את הדרך

מתן כהנא: למה אתה כל כך מנסה לעזור להם?     

זאב אלקין: כי אני חושב, חבר הכנסת כהנא, שעם כל המחלוקת שיש לנו על חוק דרעי, ויש לנו מחלוקת, ההרס של תקנון הכנסת זה אירוע שיישאר פה

זאב אלקין:  כשתבוא קואליציה אחרת, היא תגיד: אתם יודעים מה, אנחנו רוצים להוביל תיקונים ב-10 חוקי יסוד, לכן ניקח סמכויות מוועדת חוקה ונקים ועדת חוקה א',ב',ג'

זאב אלקין:  ברגע שעשו ועדה מיוחדת לתיקונים בחוק יסוד אחד, מחר יעשו ועדה מיוחדת לתיקונים בעוד חמישה חוקי יסוד, או יקימו פה עוד חמש ועדות שלכל אחת יהיה יו"ר ועדה עם הכל

זאב אלקין:  אם היושב ראש של הוועדה היה אריה דרעי, כמו שאני הצעתי, כי ממילא זה בשביל החוק שלו, הייתי מבין שהוא היה מקבל עוזר נוסף, אבל פה אופיר כץ הוא יושב ראש, הוא לא יקבל עוזר נוסף, הוא כבר יו"ר ועדת הכנסת

זאב אלקין:  אפילו את הדבר הזה של לגנוב מהכנסת על הדרך עוזר לא יקרה

זאב אלקין:  זאת ועדה לפי סעיף 108, שזה כמו הוועדה לזכויות הילד עם כל הfacilities 

משה ארבל: מי בעד הרביזיה, ירים את ידו? מי נגד, מי נמנע?     

משה ארבל: הרביזיה לא אושרה

אופיר כץ: אני מחדש את ישיבת ועדת הכנסת

אופיר כץ:  אנחנו מצביעים על הרביזיה של חבר הכנסת אלקין על העברת ארבע הצעות חוק של זכויות החולה לוועדת הבריאות

אופיר כץ:  חבר הכנסת אלקין, בקשה

זאב אלקין: הוועדה הזאת, לפי הצעתך, הפרידה בנושאים השונים שקשורים לשירותי דת בין ועדת הפנים לוועדת חוקה, היא הסמיכה את ועדת הפנים לטפל בנושאים האלה, לכן אני חושב שהאכסניה הנכונה לחוקים הרלוונטיים, אחרי שכבר דנו בנושא הזה ודשנו בו, היא האכסניה שוועדת הכנסת קבעה שתטפל באופן קבוע בנושאים שקשורים לשירותי דת - ועדת הפנים

אופיר כץ: מי בעד הרביזיה, מי נגד, מי נמנע?     

אופיר כץ: בעד – 3  

אופיר כץ: הרביזיה לא אושרה

אופיר כץ: קביעת ועדה לדיון בהצעות חוק שיפוט בתי דין דתיים (בוררות), התשפ"ג-2023

אופיר כץ:  יש לנו את ההצעה של חבר הכנסת משה גפני וקבוצת חברי כנסת ואת ההצעה של חבר הכנסת ישראל אייכלר

אופיר כץ:  ההמלצה היא להעביר לוועדת חוקה

זאב אלקין: יש זמן לוועדת חוקה? לזה יש זמן ולחוק יסוד: הממשלה אין? פתאום יש לה זמן? מה קרה? לפני משהו כמו שעה וחצי הסבירו לנו שוועדת חוקה היא עד כדי כך עמוסה שבחוק יסוד היא לא מסוגלת לטפל

זאב אלקין:  לפני שבועיים היו פה חוקים שקשורים בזכויות יסוד, בזכויות בסיסיות של האזרח, ואמרתם שוועדת חוקה סופר עמוסה, היא לא יכולה לטפל בהם, לכן חייבים להעביר את זה לוועדת חוץ וביטחון

זאב אלקין:  לחוק יסוד אין לה זמן אבל לזה יש לה זמן? איפה ההיגיון? או שהיא עמוסה, או שהיא לא עמוסה

מירב בן ארי: מה הקשר בין החוק לזה לוועדת חוקה?     

משה ארבל: כל חוקי ההוצאה לפועל היו בוועדת חוקה

זאב אלקין: ועדת הכנסת הסמיכה את ועדת החוקה לטפל בבתי דין

זאב אלקין:  דווקא הפעם הם בסדר, רק אני לא מבין למה רק הפעם

מירב בן ארי: אני רוצה להבין איך ועדת חוקה תתכנס לנושא שלא קשור להפיכה המשטרית, אם היא כל כולה שם

ארבל אסטרחן: זאת לא שאלה אלי

ארבל אסטרחן:  נושא של סמכויות בתי דין דתיים הוא נושא של ועדת החוקה

מירב בן ארי: ומה עם ועדת הרפורמות, זה לא קשור אליה יותר?     

זאב אלקין: לא קשור

מתן כהנא: אני חושב שבגלל שכבר הוכח קודם שוועדת חוקה עמוסה ואין לה זמן לטפל בכלום כי היא ועדה מיוחדת שעוסקת רק ברפורמה המשפטית, כדאי שכל דבר אחר שאמור להגיע לוועדת חוקה יועבר למקום אחר

מתן כהנא:  אני קורא פה לחבריי, גם למשה ארבל וגם לבוסו, בואו נעביר את זה לוועדה אחרת, בואו נקים ועדה מיוחדת שעוסקת בחוק בתי הדין הרבניים

משה ארבל: 	זה נגד להקים ועדה מיוחדת

זאב אלקין: החוק לא

מתן כהנא: אם אתה רוצה את זה לפי 108, נעשה על זה עוד שלוש שעות דיון במליאה, הכל בסדר

מתן כהנא:  אני חושב שצריכים לעשות על זה דיון מיוחד, כי אני בעד עוד סמכויות לבתי הדין הרבניים, שזאת ערכאה של מדינת ישראל ששופטת לפי הדין העברי

מתן כהנא:  אם זה יגיע עכשיו לוועדת חוקה, זה ייתקע שם לתמיד

מתן כהנא:  עכשיו אני מבין שאתם לא רוצים את החוק הזה, לכן אתם הולכים לתקוע אותו בוועדת חוקה

מתן כהנא:  משה ארבל, זה מה שאתה הולך לעשות, לתקוע את זה בוועדת חוקה?        

משה ארבל: אדוני יסיר דאגה מליבו

מתן כהנא: התבטאתי אלף פעם בעד החוק הזה

מתן כהנא:  אם אנחנו תוקעים את זה בוועדת חוקה, זה תקוע, זה לא ילך לשום מקום החוק הזה וחבל

מתן כהנא:  הקואליציה רוצה לתקוע את החוק הזה

זאב אלקין: סיעת יהדות התורה מוותרת על זה שזה ילך לוועדת הפנים

אופיר כץ:  מי בעד, מי נגד, מי נמנע?     

אופיר כץ: בעד – 9  

אופיר כץ: נמנעים – 1  

זאב אלקין: רביזיה

אופיר כץ: אני מחדש את ישיבת ועדת הכנסת

אופיר כץ:  חילי, צר לי שעשו לך את זה אבל מגישי הרביזיות שהיו צריכים לנמק לא נמצאים פה, לכן  הרביזיה נדחית

אופיר כץ:  חילי טרופר, יש לך משהו להגיד?         

חילי טרופר: אני רק רוצה שתהיה אחדות בעם ישראל

אופיר כץ: אמן, אנחנו איתך

אופיר כץ:  תודה, הישיבה נעולה